นรินทร ณ บางช้าง

นรินทร ณ บางช้าง (เกิด 16 พฤษภาคม พ.ศ. 2510) เป็นนักร้อง นักแสดง นักเขียนชาวไทย เธอมีผลงานเป็นที่รู้จักจากการเป็นศิลปินเดี่ยวภายใต้สังกัดจีเอ็มเอ็ม แกรมมี่ เธอได้รับฉายาว่า "ร็อคเกอร์หญิง" โดยมีเพลงฮิตสร้างชื่อเสียงได้แก่ เพื่อนไม่ทิ้งกัน, กลับมาสักครั้ง และ ขออภัยไว้ก่อน

 ประวัติ 
นรินทร ณ บางช้าง (ชื่อเล่น: เอ๋) เป็นทั้งนักร้อง นักแสดง และนักเขียนชาวไทย เป็นบุตรสาวของ ช.อ้น ณ บางช้าง สมาชิกวงเดอะ ฟ็อกซ์ และด้วยความที่นรินทรคลุกคลีกับวงเดอะฟ๊อกซ์ของผู้เป็นบิดามาตั้งแต่เด็ก อิทธิพลของดนตรีร็อคจึงซึมซับเข้าไปในตัวเธอได้อย่างง่ายดาย 

เมื่อนรินทรเรียนจบชั้นมัธยมปีที่ 3 เธอบอกกับบิดาว่าอยากจะทำงานด้านร้องเพลง เนื่องด้วยบิดาไม่แน่ใจว่าลูกสาวคิดจะมุ่งมั่นกับเส้นทางนี้อย่างแท้จริงหรือไม่ จึงให้หนังสือเพลงพร้อมกับเทปม้วนหนึ่งไปให้นรินทรฟังและบอกว่าให้จดจำเนื้อเพลงและร้องให้ได้ภายใน 2 ชั่วโมง เพราะการจะเป็นนักร้องอาชีพต้องต่อเพลงใหม่ ๆ อยู่ตลอดเวลา ตั้งแต่นั้นเธอก็ได้เป็นหนึ่งในนักร้องของเดอะฟ๊อกซ์ร่วมกับ สุทธิเมธ เหล็กกล้า เล่นประจำตามคลับบาร์ รวมถึงงานแสดงสดตามที่ต่าง ๆ อีกด้วย

ภายหลังบิดาได้ยุบวงเดอะ ฟ็อกซ์ลง จึงพานรินทรไปฝากทำงานไว้กับกลุ่มบัตเตอร์ฟลาย ทางบัตเตอร์ฟลายมองเห็นถึงหน่วยก้านและความสามารถในตัวเธอจึงร่วมกันโปรดิวซ์งานชุดแรกในชื่อชุดว่า "ดอกไม้ จดหมาย ความรัก" เริ่มบันทึกเสียงกันในปี พ.ศ. 2528 และออกขายในปี พ.ศ. 2529 ภายใต้สังกัดจีเอ็มเอ็ม แกรมมี่

ปี พ.ศ. 2530 นรินทรเริ่มบันทึกเสียงงานชุดที่สองไปได้สามเพลง ก็ได้รับการคาสท์จากกลุ่มละครสองแปดให้มารับบทเป็น "อัลดอลซ่า" ในละครเวทีเรื่อง "สู่ฝันอันยิ่งใหญ่" ทำให้ต้องหยุดงานอัดเพลงไปก่อน ผลปรากฏว่ากระแสตอบรับในละครเวทีเรื่องนี้อยู่ในเกณฑ์ดีมากพลอยทำให้ตัวนรินทรเป็นที่รู้จักมากขึ้น เมื่อผลงานชุดที่สองบันทึกเสียงเสร็จโดยบัตเตอร์ฟลายเน้นการทำเพลงให้นรินทรชุดนี้เข้าหาตลาดมากขึ้น ทำให้งานชุด "ฝันนั้นเป็นจริง" ที่ออกมาในปี 2531 ได้รับความสำเร็จมากกว่าชุดแรกมาก โดยเฉพาะเพลง "ขออภัยไว้ก่อน" ซึ่งเป็นเพลงที่มีกลิ่นอายของบอสซาโนวา 

นรินทรได้ออกเทปอีกหนึ่งชุดคือ "อย่างแรง" ในปลายปี พ.ศ. 2534 เปลี่ยนให้ กริช ทอมมัส มาเป็นโปรดิวเซอร์ จากนั้นก็หมดสัญญากับแกรมมี่

ภายหลังนรินทรทำงานอยู่ที่อาร์เอส และคงได้เห็นเธอผ่านตากันมาบ้างกับบทบาทของนักแสดง และคอมเมนเตเตอร์ในรายการทรู อะคาเดมี่ แฟนเทเชียประวัติ นรินทร ณ บางช้าง

 ผลงาน 
 งานเพลง 
 อัลบั้ม ดอกไม้ จดหมาย ความรัก (วางแผง 1 มกราคม พ.ศ. 2529) 
ดอกไม้ จดหมาย ความรัก       
เพื่อน...เอย       
พ่อฉันซ่า  
เต้นแร้งเต้นกา   
คิดจะมีแฟน 
เป็นอย่างงี้ได้ยังไง  
วัยสะรุ่นวุ่นวาย 
มือถือไมค์ใจอยากเรียน  
อย่าซื่อบื้อ
รวยเพื่อน 
 อัลบั้ม ฝันนั้นเป็นจริง (วางแผง 15 ธันวาคม พ.ศ. 2530)
เพื่อนไม่ทิ้งกัน
ขออภัยไว้ก่อน
ฝันนั้นเป็นจริง
ผู้แพ้
เจ็บแล้วไม่จำ
จากวันนี้
คนคนนี้
คิดถึงกันดีกว่า
ดาว
อาจเป็นเรา
 อัลบั้ม อย่างแรง (วางแผง 17 พฤษภาคม พ.ศ. 2534)
อยากมีหัวใจใหม่ 
เก็บไว้ไม่ไหว 
กลับมาสักครั้ง 
เชิญเลย 
อย่างแรง
หิน
อยู่กับเงา
คน 
น้ำเสีย-น้ำใส
คืนไป 

 อัลบั้ม โลกสวยด้วยมือเรา (วางแผง พ.ศ. 2534)
 เพลง กลับมาสักครั้ง (ประกอบละคร นิยายรักภาคสอง) (2542)

 ละครโทรทัศน์ 
 คนใช้เจ้าขา / ช่อง 3 (พ.ศ. 2532) เทพธิดาบาร์ 21 / ช่อง 3 (พ.ศ. 2533) ขอบรั้วริมวัง / ช่อง 9 (พ.ศ. 2537) คือหัตถาครองพิภพ / ช่อง 7 (พ.ศ. 2538)  ชมรมขนหัวลุก ตอน เงาหลอนพยาบาท / ช่อง 5 (พ.ศ. 2538)  ชมรมขนหัวลุก ตอน ฝังรูปฝังรอย / ช่อง 5 (พ.ศ. 2539) หนุ่มทิพย์ / ช่อง 7 (พ.ศ. 2542) ไฟอมตะ / ช่อง 9 (พ.ศ. 2553) ฝันเฟื่อง / ช่องวัน (พ.ศ. 2557) มาลีเริงระบำ / ช่อง 3 (พ.ศ. 2557) ไดอารีตุ๊ดซีส์ เดอะซีรีส์ EP.9 จีเอ็มเอ็ม 25 / (พ.ศ. 2559) มีเพียงรัก / ช่อง 3 (พ.ศ. 2561) (รับเชิญ)
 เรือนไหมมัจจุราช / ช่องวัน 31 (พ.ศ. 2562) เกมรักเอาคืน / จีเอ็มเอ็ม 25 (พ.ศ. 2562) เกมรักเอาคืน จบใหม่ไม่ดื้อ / GMM 25 (พ.ศ. 2563) เกมล่าทรชน / ช่อง 3 (พ.ศ. 2564) (รับเชิญ)
 เกมรักเกมพยาบาท / พีพีทีวี (พ.ศ. 2564) พระจันทร์มันไก่ / จีเอ็มเอ็ม 25 (พ.ศ. 2565) ใต้สมุทรสุดปลายฟ้า / ไทยพีบีเอส (พ.ศ. 2566)
 นักสืบสายรุ้ง / ไทยพีบีเอส (พ.ศ. 2566)
 One Night Stand / ช่องวัน 31 (พ.ศ. 2566)
 Faceless Love รักไม่รู้หน้า / จีเอ็มเอ็ม 25 (พ.ศ. 2566) บางกอกคณิกา / ช่องวัน 31 - OneD Original (พ.ศ. 2567) เมืองลับแล รับบท บุญนาค / ช่องเวิร์คพอยท์ (พ.ศ. 2567) ละครเวที 
 ละครเวทีเรื่อง สู่ฝันอันยิ่งใหญ่ (พ.ศ. 2530) ละครเวที เรื่อง  โรสิตา (พ.ศ. 2535) ละครเวทีเรื่อง แม่นาค เดอะมิวสิคัล (พ.ศ. 2552) ละครเวทีเรื่อง น้ำใสใจจริง เดอะ มิวสิคัล (พ.ศ. 2553) ละครเวทีเรื่อง rx3 (พ.ศ. 2561) ละครเวทีเรื่อง หลายชีวิต เดอะมิงสิคคัล (พ.ศ. 2561) ละครเวทีเรื่อง rx3 Restage (พ.ศ. 2561)ละครเวทีเรื่อง แม่นาค เดอะมิวสิคัล (พ.ศ. 2562)ละครเวทีเรื่อง มาณวิกา เดอะมิวสิคคัล (พ.ศ. 2568)

 ภาพยนตร์ 
 ภาพยนตร์ ปล้น (พ.ศ. 2529) ภาพยนตร์ พรจากฟ้า (พ.ศ. 2559)

 อ้างอิง 

หมวดหมู่:สกุล ณ บางช้าง
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:ชาวไทยที่มีความหลากหลายทางเพศ
หมวดหมู่:นักแสดงที่แสดงเป็นบุคคลที่มีความหลากหลายทางเพศ
หมวดหมู่:นักร้องไทยที่มีความหลากหลายทางเพศ
หมวดหมู่:ศิลปินสังกัดจีเอ็มเอ็ม แกรมมี่